Diari Oficial de la Generalitat Valenciana


Sumari del DOGV 5023, del 08-06-2005 (2005/5542)

Informació pública de l'aprovació definitiva del projecte d'urbanització de la unitat d'execució número 1 del sòl urbà residencial de la Llosa de Ranes.
--------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5542


Organisme emissor
:   Ajuntament de la Llosa de Ranes

Tipus de document
:   Anunci

Informació pública de l'aprovació definitiva del projecte d'urbanització de la unitat d'execució número 1 del sòl urbà residencial de la Llosa de Ranes. [2005/F5542]
  
Per acord de la Junta de Govern Local adoptat en la sessió de 9 de desembre de 2004 s'acordà exposar al públic el programa d'actuació integrada i projecte d'urbanització de la unitat d'execució número 1 del sòl urbà residencial de la Llosa de Ranes.
  
L'anunci d'informació pública es va publicar al tauler d'anuncis de la corporació, en el diari Levante de 13 de desembre de 2004 i en el Diari Oficial de la Generalitat Valenciana de 23 de desembre de 2004.
  
Igualment va ser comunicat als titulars cadastrals afectats que consten en el cadastre.
  
En el termini de 10 dies a què es refereix l'article 46.5 de la Llei Reguladora de l'Activitat Urbanística 6/1994, de 15 de novembre, la mercantil Iberdrola Distribución Eléctrica, SAU, presenta una al·legació referida al projecte d'urbanització per què observen que no s'ha projectat línia pel límit oest de l'actuació, impossibilitant que les parcel·les que s'obriren allí adquiriren la condició de solar, així mateix que en l'esmentat límit actualment existeix una xarxa aèria de baixa tensió que cal desmuntar i els abonaments allí existents alimentar-los des de les noves línies.
  
Atés que les parcel·les que resulten d'este programa disposaran de subministrament d'energia elèctrica pel carrer d'Europa i per tant tindran la condició de solar.
  
La Junta de Govern Local, en sessió de 22 d'abril de 2005, adopta el següent acord que en extracte diu:
  
Desestimar l'al·legació presentada per Vicente Blas Antequera Molina, en nom i representació d'Iberdrola Distribución Eléctrica, SAU, contra el projecte d'urbanització de la unitat d'execució número 1 del sòl urbà residencial de la Llosa de Ranes pels motius indicats en la part expositiva de l'acord.
  
Aprovar definitivament el projecte d'urbanització de la unitat d'execució número 1 del sòl urbà residencial de la Llosa de Ranes.
  
Publicar el pertinent edicte de l'aprovació definitiva del projecte d'urbanització al tauler d'anuncis de la corporació i en el Diari Oficial de la Generalitat Valenciana.
  
Comunicar el present acord als propietaris de parcel·les afectades en la unitat d'execució número 1 del sòl urbà residencial de la Llosa de Ranes per al seu coneixement i als efectes oportuns.
  
Notificar el present acord a la mercantil Iberdrola Distribución Eléctrica, SAU, per al seu coneixement i als efectes oportuns.
  
Havent-se aprovat definitivament el projecte d'urbanització de la unitat d'execució número 1 del sòl urbà residencial es procedeix a la publicació del present edicte de conformitat amb el que disposa de la Llei Reguladora de l'Activitat Urbanística.
  
Contra el present acord, que és definitiu en via administrativa, es podrà interposar recurs potestatiu de reposició davant de la Junta de Govern Local en el termini d'un mes a comptar des de l'endemà de la publicació del present edicte en el Diari Oficial de la Generalitat Valenciana, o recurs contenciós administratiu en el termini de dos mesos a comptar des de l'endemà de la present publicació en el Diari Oficial de la Generalitat Valenciana davant el Jutjat Contenciós Administratiu.
  
La qual cosa es publica als efectes oportuns.